               EURÓPAI BIZOTTSÁG
            Brüsszel, 2019.5.29.
            COM(2019) 245 final
            2019/0120(NLE)
            Javaslat
            A TANÁCS HATÁROZATA
            az Európai Unió által az EGT Vegyes Bizottságban az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításával kapcsolatban képviselendő álláspontról(02 04 77 03. költségvetési sor – Előkészítő intézkedés – Védelmi kutatás)
            (EGT-vonatkozású szöveg)

               INDOKOLÁS

               1.A JAVASLAT HÁTTERE

               •A javaslat indokai és céljai

               Az Európai Gazdasági Térség (EGT) Vegyes Bizottságának határozattervezete (mely megtalálható a tanácsi határozatra irányuló javaslat mellékletében) az EGT-megállapodásnak a négy alapszabadságon kívül eső területeken folytatott együttműködésről szóló 31. jegyzőkönyve módosítását célozza. Ez azért szükséges, hogy az EGT-tag EFTA-államok folytatni tudják részvételüket az Unió védelmi célú kutatásra vonatkozó előkészítő intézkedésében (a továbbiakban: az előkészítő intézkedés) a 2019-es pénzügyi évben.

                  Mivel Liechtenstein és Izland nem fejezte ki érdeklődését az említett előkészítő intézkedésben való részvétel iránt, az EGT Vegyes Bizottság határozattervezete csak Norvégiára vonatkozik.

               •Összhang a szabályozási terület jelenlegi rendelkezéseivel

               Az EGT-megállapodás 78. cikke előírja, hogy a Szerződő Felek megteszik a szükséges lépéseket annak érdekében, hogy erősítsék és szélesítsék az együttműködést a kutatás és a technológiai fejlesztés területén végzett uniós tevékenységek keretében. A Bizottság – mely jelenleg kizárólag polgári jellegű vagy „kettős célú” kutatási-fejlesztési tevékenységeket finanszíroz a „Horizont 2020” keretprogramján keresztül – úgy véli, hogy az előkészítő intézkedés fontos eszköz a védelemmel kapcsolatos, uniós költségvetésből finanszírozott kutatás hozzáadott értékének teszteléséhez.

                  Norvégia 2018-ban már részt vett az előkészítő intézkedésben. Ezenfelül Norvégia még 2014-ben i. együttműködési megállapodást kötött az Európai Védelmi Ügynökséggel, és ii. a kapcsolódó, honvédelmi és biztonsági célú közbeszerzésről szóló 2009/81/EK irányelvet belefoglalták az EGT-megállapodásba.

               •Összhang az Unió egyéb szakpolitikáival

               Az innovatív technológiák, termékek és szolgáltatások területén folytatott, együttműködésen alapuló védelmi célú kutatás kulcsfontosságú a védelmi ágazat hosszú távú versenyképességének, és végső soron Európa stratégiai autonómiájának biztosítása szempontjából. A Norvégiával való együttműködés ezért pozitívan járul hozzá az EU erre a területre irányuló erőfeszítéseihez.

                  A Bizottság elismeri, hogy az előkészítő intézkedés részét képezi a belső piaccal, az iparral és a kutatással kapcsolatos szakpolitikáinak. Az együttműködés további elmélyítése ezen a területen ezért összhangban van az EGT-megállapodás célkitűzéseivel.

               2.JOGALAP, SZUBSZIDIARITÁS ÉS ARÁNYOSSÁG

               •Jogalap

               A jogalap az Unió általános költségvetésére alkalmazandó pénzügyi szabályokról, az 1296/2013/EU, az 1301/2013/EU, az 1303/2013/EU, az 1304/2013/EU, az 1309/2013/EU, az 1316/2013/EU, a 223/2014/EU és a 283/2014/EU rendelet és az 541/2014/EU határozat módosításáról, valamint a 966/2012/EU, Euratom rendelet hatályon kívül helyezéséről szóló, 2018. július 18-i (EU, Euratom) 2018/1046 európai parlamenti és tanácsi rendelet
                  1
                58. cikke (2) bekezdésének b) pontja, 110. cikkének (1) bekezdése és 181. cikke, összefüggésben az Európai Unió működéséről szóló szerződés 218. cikkének (9) bekezdésével, valamint az Európai Gazdasági Térségről szóló megállapodás végrehajtására vonatkozó rendelkezésekről szóló 2894/94/EK tanácsi rendelet
                  2
                1. cikkének (3) bekezdésével, mely úgy rendelkezik, hogy a Tanács a Bizottság javaslata alapján kialakítja az ilyen határozatokról az Unió által képviselendő álláspontot.

               •Szubszidiaritás (nem kizárólagos hatáskör esetén)

               A javaslat megfelel a szubszidiaritás elvének a következők miatt:

                  E javaslat célját, nevezetesen az EGT-tag EFTA-államok védelmi célú kutatás terén való együttműködésének folytatását az uniós költségvetésből finanszírozott előkészítő intézkedésben való részvételük révén a tagállamok nem tudják kielégítően megvalósítani, és ezért az intézkedés a hatása miatt uniós szinten jobban megvalósítható.

               •Arányosság

                  Az arányosság elvével összhangban a javaslat nem haladja meg a kitűzött cél – az együttműködés erősítése és szélesítése a kutatás és a technológiai fejlesztés területén végzett uniós tevékenységek keretében – eléréséhez szükséges mértéket.

               •A jogi aktus típusának megválasztása

                  Az EGT-megállapodás 98. cikkének megfelelően a választott jogi aktus az EGT Vegyes Bizottság határozata. Az EGT Vegyes Bizottság biztosítja az EGT-megállapodás hatékony végrehajtását és érvényesülését. Ennek érdekében határozatokat kell hoznia az EGT-megállapodásban meghatározott esetekben.

               3.AZ UTÓLAGOS ÉRTÉKELÉSEK, AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI

               Tárgytalan.

               4.KÖLTSÉGVETÉSI VONZATOK

                  Norvégia pénzügyi hozzájárulást nyújt az „Előkészítő intézkedés – Védelmi kutatás” megnevezésű 02 04 77 03. költségvetési sorhoz. A pontos összeget a tanácsi határozat elfogadását követően határozzák meg.

               5.EGYÉB ELEMEK

               •Végrehajtási tervek, valamint a nyomon követés, az értékelés és a jelentéstétel szabályai

               Az uniós költségvetési politikával összhangban valamely uniós tevékenységben való részvétel csak akkor valósulhat meg, ha a megfelelő pénzügyi hozzájárulást befizették. A befizetésre ezen tanácsihatározat-tervezet elfogadását követően kerülhet sor az Európai Bizottság által megállapított és az EGT-tag EFTA-államoknak benyújtott uniós pénzösszegek lehívását követően.

               A 2019. január és a vonatkozó befizetés közötti időszak áthidalása érdekében ezért a Vegyes Bizottság határozattervezetét 2019. januártól visszamenőleg kell alkalmazni.

                  A visszaható hatály nincs hatással az érintett személyek jogaira és kötelezettségeire, valamint tiszteletben tartja a jogos elvárások elvét.

               2019/0120 (NLE)

               Javaslat

               A TANÁCS HATÁROZATA

               az Európai Unió által az EGT Vegyes Bizottságban az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításával kapcsolatban képviselendő álláspontról

                  (02 04 77 03. költségvetési sor – Előkészítő intézkedés – Védelmi kutatás)

               (EGT-vonatkozású szöveg)

               AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre és különösen annak 218. cikke (9) bekezdésére,

               tekintettel az Európai Gazdasági Térségről szóló megállapodás végrehajtására vonatkozó rendelkezésekről szóló, 1994. november 28-i 2894/94/EK tanácsi rendeletre
                  3
                és különösen annak 1. cikke (3) bekezdésére,

               tekintettel az Unió általános költségvetésére alkalmazandó pénzügyi szabályokról, az 1296/2013/EU, az 1301/2013/EU, az 1303/2013/EU, az 1304/2013/EU, az 1309/2013/EU, az 1316/2013/EU, a 223/2014/EU és a 283/2014/EU rendelet és az 541/2014/EU határozat módosításáról, valamint a 966/2012/EU, Euratom rendelet hatályon kívül helyezéséről szóló, 2018. július 18-i (EU, Euratom) 2018/1046 európai parlamenti és tanácsi rendeletre
                  4
                és különösen annak 58. cikke (2) bekezdésének b) pontjára, 110. cikke (1) bekezdésére és 181. cikkére,

               tekintettel az Európai Bizottság javaslatára,

               mivel:

               (1)Az Európai Gazdasági Térségről szóló megállapodás
                  5
                (a továbbiakban: az EGT-megállapodás) 1994. január 1-jén hatályba lépett.

               (2)Az EGT-megállapodás 98. cikke alapján az EGT Vegyes Bizottság határozhat – többek között – az EGT-megállapodás 31. jegyzőkönyvének módosításáról.

               (3)Az EGT-megállapodás 31. jegyzőkönyve egyes, a négy alapszabadságon kívül eső területeken folytatott együttműködésre vonatkozó rendelkezéseket tartalmaz.

               (4)Az EFTA-államok továbbra is részt vesznek az Európai Unió 2019-es költségvetési évre vonatkozó általános költségvetése 02 04 77 03. (Előkészítő intézkedés – Védelmi kutatás) költségvetési sorával kapcsolatos uniós tevékenységekben.

               (5)Az EGT-megállapodás 31. jegyzőkönyvét ezért módosítani kell annak érdekében, hogy a kiterjesztett együttműködést 2019. január 1-je után folytatni lehessen.

               (6)Az Unió által az EGT Vegyes Bizottságban képviselendő álláspontnak a csatolt határozattervezeten kell alapulnia,

               ELFOGADTA EZT A HATÁROZATOT:

               1. cikk

               Az EGT Vegyes Bizottságban az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének javasolt módosításával kapcsolatban az Unió által képviselendő álláspont az EGT Vegyes Bizottság határozatának az e határozathoz csatolt tervezetén alapul.

               2. cikk

               Ez a határozat az elfogadásának napján lép hatályba.

               Kelt Brüsszelben, -án/-én.

                     a Tanács részéről

                     az elnök

                     (1)

                        HL L 193., 2018.7.30., 1. o.

                     (2)

                        HL L 305., 1994.11.30., 6. o.

                     (3)

                        HL L 305., 1994.11.30., 6. o.

                     (4)

                        HL L 193., 2018.7.30., 1. o.

                     (5)

                        HL L 1., 1994.1.3., 3. o.

    ---documentbreak---

               EURÓPAI BIZOTTSÁG
            Brüsszel, 2019.5.29.
            COM(2019) 245 final
            MELLÉKLET
            a következőhöz:
            JavaslatA Tanács határozata
            az Európai Unió által az EGT Vegyes Bizottságban az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításával kapcsolatban képviselendő álláspontról(02 04 77 03. költségvetési sor – Előkészítő intézkedés – Védelmi kutatás)

               MELLÉKLET

               AZ EGT VEGYES BIZOTTSÁG

               […] HATÁROZATA

               (XXX)

               az Európai Gazdasági Térségről szóló megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításáról

               AZ EGT VEGYES BIZOTTSÁG,

               tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 86. és 98. cikkére,

               mivel:

               (1)Helyénvaló folytatni az EGT-megállapodás Szerződő Felei közötti együttműködést a védelmi célú kutatásra vonatkozó előkészítő intézkedésekkel kapcsolatban az Unió általános költségvetéséből finanszírozott uniós fellépések terén.

               (2)Az EGT-megállapodás 31. jegyzőkönyvét ezért módosítani kell annak érdekében, hogy 2019. január 1-je után folytatni lehessen az említett kiterjesztett együttműködést,

               ELFOGADTA EZT A HATÁROZATOT:

               1. cikk

               Az EGT-megállapodás 31. jegyzőkönyve 1. cikke (13) bekezdésének a) pontjában az „és 2018-as” szövegrész helyébe a „, 2018-as és 2019-es” szövegrész lép.

               2. cikk

               Ez a határozat az azt követő napon lép hatályba, amikor az EGT-megállapodás 103. cikkének (1) bekezdésében előírt utolsó bejelentést megtették*.

                  1Ezt a határozatot 2019. január 1-jétől kell alkalmazni.

               3. cikk

               Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.

               Kelt Brüsszelben, -án/-én.

                     (1)
                  *
                        [Alkotmányos követelmények fennállását nem jelezték.] [Alkotmányos követelmények fennállását jelezték.]


               EURÓPAI BIZOTTSÁG
            Brüsszel, 2019.7.2.
            COM(2019) 290 final
            Javaslat
            AZ EURÓPAI PARLAMENT ÉS A TANÁCS HATÁROZATA
            az Európai Globalizációs Alkalmazkodási Alap igénybevételéről (EGF/2019/000 TA 2019 – Technikai segítségnyújtás a Bizottság kezdeményezésére)

               INDOKOLÁS

               Az Európai Globalizációs Alkalmazkodási Alapból (EGAA) nyújtott pénzügyi hozzájárulásokra vonatkozó szabályokat az Európai Globalizációs Alkalmazkodási Alapról (2014–2020) és az 1927/2006/EK rendelet hatályon kívül helyezéséről szóló, 2013. december 17-i 1309/2013/EU európai parlamenti és tanácsi rendelet
                  1
                (a továbbiakban: EGAA-rendelet) határozza meg.

               A KÉRELEM ÖSSZEFOGLALÁSA ÉS ELEMZÉS

                  Főbb adatok:

                  EGAA-referenciaszám
                        EGF/2019/000

                  Európai Bizottság
                        Technikai segítségnyújtás

                  Igazgatási kiadások: költségvetés EUR-ban
                        610 000

                  Igazgatási kiadások százalékos aránya (korlát: 0,5 %)
                        0,35 %

               Az EGAA-rendelet 11. cikkének (1) bekezdése értelmében a Bizottság kezdeményezésére évente az EGAA éves maximális összegének legfeljebb 0,5 %-a használható fel technikai segítségnyújtásra.

               A finanszírozandó technikai segítségnyújtás és a becsült költségek bontása

               1.A hozzájárulást az EGAA-rendelet 11. cikkének (1) és (4) bekezdésében, valamint 12. cikkének (2), (3) és (4) bekezdésében említett kiadásokra fordítják az alábbi részletezés szerint.

               2.Monitoring és adatgyűjtés: A Bizottság a beérkezett, finanszírozott és lezárt kérelmekkel, valamint a javasolt és végrehajtott intézkedésekkel kapcsolatban adatgyűjtést végez. Ezeket az adatokat közzéteszik az Európai Bizottság honlapján, valamint a 2021. évi kétéves jelentés céljából megfelelő formában összesítik. Az elmúlt évek tapasztalataira építve e tevékenység költsége 20 000 EUR-ra becsülhető.

               3.Tájékoztatás: A Bizottság az EGAA-rendelet 12. cikkének (2) bekezdése értelmében létrehozta és karbantartja az Európai Globalizációs Alkalmazkodási Alap honlapját
                  2
               . A honlap rendszeresen frissül és bővül, valamint minden új információt lefordítanak az EU valamennyi hivatalos nyelvére. Általa nő az EGAA ismertsége és láthatósága. Az EGAA-rendelet 11. cikke (4) bekezdésének megfelelően az EGAA-val számos bizottsági kiadvány és audiovizuális tevékenység is foglalkozik majd. Mindezek költsége a becslések szerint 20 000 EUR lesz.

               4.Elektronikus adatcsererendszer: A Bizottság folytatja az EGAA-kérelmekre és az ügykezelésre vonatkozó szabványosított eljárások fejlesztésére irányuló munkáját, az SFC2014 (alapkezelő rendszer az Európai Unióban) funkcióit felhasználva. Ez lehetővé teszi az EGAA-rendelet alá tartozó alkalmazások egyszerűsítését, a feldolgozás felgyorsítását és a jelentéstétel megkönnyítését. Egy, az SFC, valamint a Bizottság eredményszemléletű elszámolási és pénzügyi információs rendszere közötti interfész könnyíti meg az EGAA pénzügyi műveleteit. A 80 000 EUR-s hozzájárulás az SFC-alkalmazások rendszeres karbantartását és további fejlesztését, valamint új jelentéstételi eszközök integrálását foglalja magában.

               5.Igazgatási és technikai támogatás (a szakértői csoport ülései): Az EGAA-kapcsolattartók szakértői csoportja – amelybe minden tagállam egy-egy tagot küld – két ülést fog tartani (2019 második felében és 2020 első felében). A két ülés összköltsége a becslések szerint 70 000 EUR lesz.

               6.Igazgatási és technikai támogatás (hálózatépítő szemináriumok): A tagállamok közötti hálózatépítés támogatása céljából a Bizottság két szemináriumot szervez az EGAA-t végrehajtó szervek és a szociális partnerek részvételével. Ezeket lehetőség szerint úgy időzítik, hogy nagyjából ugyanakkor kerüljön sor rájuk, mint a szakértői csoport két ülésére, témájuk pedig az EGAA-rendelet gyakorlati végrehajtása lesz. Mindezek költsége a becslések szerint 120 000 EUR lesz.

               7. Értékelés: Az utólagos értékelésre irányuló közbeszerzési eljárást 2019-ben fogják elindítani; a cél az, hogy az értékelés (az EGAA-rendelet 20. cikke (1) bekezdésének b) pontjában előírtaknak megfelelően) 2021. december 31-ig lezáruljon. Ehhez 300 000 EUR-ra lesz szükség.

                        Tételek

                        Becsült szám

                        Becsült költség/tétel
                           (EUR-ban)

                        Összköltség
                           (EUR-ban)

                        Monitoring és adatgyűjtés

                        Több

                        Több

                        20 000

                        Tájékoztatás

                        Több

                        Több

                        20 000

                        Az elektronikus adatcsererendszer létrehozása

                        Több

                        Több

                        80 000

                        Igazgatási és technikai támogatás: az EGAA-kapcsolattartók szakértői csoportjának találkozói

                        2

                        35 000

                        70 000

                        Igazgatási és technikai támogatás: hálózatépítési szemináriumok az EGAA végrehajtásával kapcsolatban

                        2

                        60 000

                        120 000

                        Értékelés

                        1

                        300 000

                        300 000

                        Becsült költségek összesen

                        610 000

               Finanszírozás

               8.A 2019-ben az EGAA rendelkezésére álló éves maximális összeg 2011-es árakon számítva 150 millió EUR (2019-es árakon számítva 175 748 000 EUR) a 2014–2020-as időszakra vonatkozó többéves pénzügyi keretről szóló, 2013. december 2-i 1311/2013/EU, Euratom tanácsi rendelet
                  3
                12. cikkében meghatározottaknak megfelelően.

               9.Az EGAA-rendelet 11. cikkének (1) bekezdése értelmében ezen összeg (2019-es árakon 175 748 000 EUR) 0,5 %-a használható fel a Bizottság kezdeményezésére technikai segítségnyújtásra. A jelen határozatban javasolt összeg az EGAA keretében 2019-re rendelkezésre álló maximális éves költségvetés mintegy 0,35 %-ának felel meg.

               10.Az EGAA igénybevételére vonatkozó javasolt határozatot az Európai Parlament és a Tanács közösen hozza meg az Európai Parlament, a Tanács és a Bizottság között létrejött, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló, 2013. december 2-i intézményközi megállapodás
                  4
                13. pontja értelmében.

               Kapcsolódó jogi aktusok

               11.A Bizottság az EGAA igénybevételéről szóló határozatra irányuló ezen javaslatának benyújtásával egyidejűleg javaslatot nyújt be az Európai Parlamenthez és a Tanácshoz a 610 000 EUR összegnek az érintett költségvetési sorba történő átcsoportosítása érdekében.

               A kifizetési előirányzatok forrása

               12.A technikai segítségnyújtásra igényelt 610 000 EUR összegre az EGAA költségvetési sorában előirányzott összeg fog fedezetet biztosítani.

               Javaslat

               AZ EURÓPAI PARLAMENT ÉS A TANÁCS HATÁROZATA

               az Európai Globalizációs Alkalmazkodási Alap igénybevételéről
                  (EGF/2019/000 TA 2019 – Technikai segítségnyújtás a Bizottság kezdeményezésére)

               AZ EURÓPAI PARLAMENT ÉS AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre,

               tekintettel az Európai Globalizációs Alkalmazkodási Alapról (2014–2020) és az 1927/2006/EK rendelet hatályon kívül helyezéséről szóló, 2013. december 17-i 1309/2013/EU európai parlamenti és tanácsi rendeletre
                  5
               , és különösen annak 11. cikke (2) bekezdésére,

               tekintettel az Európai Parlament, a Tanács és a Bizottság közötti, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló, 2013. december 2-i intézményközi megállapodásra
                  6
                és különösen annak 13. pontjára,

               tekintettel az Európai Bizottság javaslatára,

               mivel:

               (1)Az Európai Globalizációs Alkalmazkodási Alap (a továbbiakban: EGAA) célja, hogy támogatást nyújtson a globalizáció hatására a világkereskedelemben bekövetkezett fő strukturális változások miatt vagy a globális pénzügyi és gazdasági válság elhúzódása, illetve egy újabb globális pénzügyi és gazdasági válság következtében elbocsátott munkavállalóknak és tevékenységüket megszüntető önálló vállalkozóknak a munkaerőpiacra történő újbóli beilleszkedéshez.

               (2)Az EGAA éves maximális összege (2011-es árakon számítva) az 1311/2013/EU, Euratom tanácsi rendelet
                  7
                12. cikkében meghatározottaknak megfelelően 150 millió EUR.

               (3)Az 1309/2013/EU rendelet értelmében a Bizottság kezdeményezésére az EGAA éves maximális összegének legfeljebb 0,5 %-a minden évben felhasználható technikai segítségnyújtásra.

               (4)Az EGAA forrásaiból ezért a Bizottság kezdeményezésére 610 000 EUR-t mozgósítani kell a technikai segítségnyújtás fedezése érdekében,

               ELFOGADTA EZT A HATÁROZATOT:

               1. cikk

               Az Európai Unió 2019-es pénzügyi évre vonatkozó általános költségvetésének keretein belül az Európai Globalizációs Alkalmazkodási Alapból 610 000 EUR összeg igénybevételére kerül sor kötelezettségvállalási és kifizetési előirányzatok formájában.

               2. cikk

               Ez a határozat az Európai Unió Hivatalos Lapjában való kihirdetését követő harmadik napon lép hatályba.

               Kelt Brüsszelben, -án/-én.

                  az Európai Parlament részéről
                        a Tanács részéről

                  az elnök
                        az elnök

                     (1)

                        HL L 347., 2013.12.20., 855. o.

                     (2)

                  http://ec.europa.eu/egf

                     (3)

                        HL L 347., 2013.12.20., 884. o.

                     (4)

                        HL C 373., 2013.12.20., 1. o.

                     (5)

                        HL L 347., 2013.12.20., 855. o.

                     (6)

                        HL C 373., 2013.12.20., 1. o.

                     (7)

                        A Tanács 1311/2013/EU, Euratom rendelete (2013. december 2.) a 2014–2020-as időszakra vonatkozó többéves pénzügyi keretről (HL L 347., 2013.12.20., 884. o.).